Rugby Park

Rugby Park er et fotballstadion i den skotske byen Kilmarnock i Ayrshire og er hjemmebanen til Kilmarnock FC som spiller i Scottish Premier League. Skottlands herrelandslag i fotball har også spilt to offisielle kamper på banen i nyere tid, i 1997 mot Estland (seier 2-0) og Wales (tap 0-1) mens den vanlige landslagsarenaen Hampden Park var under utbygging. Stadionet ble åpnet 1. august 1899 med en kamp mot Celtic FC. Det er senere bygget om i 1946 og 1961, og senest i 1994-95, med bare sitteplasser. Banen er også blitt brukt til konserter, blant annet hadde Elton John åpningskonserten her for et publikum på 15 000. Eksterne lenker Offisielt nettsted (en) Rugby Park – kategori av bilder, video eller lyd på Commons